

Z A P I S N I K
s 2. sjednice Vijeća Mjesnog odbora Jelenovac,  održane, 7. srpnja 2021. godine u Mjesnoj samoupravi Jelenovac, Ilica 181
s početkom u 10:00 sati

NAZOČNI ČLANOVI VIJEĆA:
Ivo Zagorec, Darija Mažuran-Bučević, Ivo Kuzmanić, Lucija Petrač, Branko Kasalo

OSTALI NAZOČNI:
Nevenka Antunović – stručni referent za rad tijela mjesne samouprave

Predsjedava Ivo Zagorec, predsjednik Vijeća. Konstatira da je nazočno 5 od ukupno 5 članova čime su ispunjeni uvjeti za pravovaljano donošenje odluka.

Predsjednik daje na usvajanje Zapisnik s 1. (konstituirajuće)  sjednice Vijeća, održane 25. lipnja 2021. godine.
Jednoglasno usvojen Zapisnik s 1. (konstituirajuće) sjednice.
Predsjednik predlaže dopunu dnevnog reda. Prisega Lucije Petrač i Izgradnja odvodnog kanala Vrtlarska – Vinogradi.
Tako dopunjen dnevni red daje na glasovanje.
Jednoglasno usvojen slijedeći: 

D n e v n i    r e d

1. Polaganje prisege Lucije Petrač
2. Regulacija prometa kod KBC Sestara Milosrdnice
3. Dom zdravlja Vrtlarska 1a – potreba za obnovom
4. Izgradnja odvodnog kanala Vrtlarska – Vinogradske stube
5. Pitanja, prijedlozi i obavijesti

Ad. 1  Polaganje prisege  - Lucija Petrač

Predsjednik čita tekst prisege

	„Prisežem, svojom čašću, da ću dužnost člana Vijeća Mjesnog odbora Jelenovac obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora Jelenovac, Grada Zagreba i Republike Hrvatske.“

te poziva Luciju Petrač da ustane izgovori riječ : PRISEŽEM

Nakon što je Lucija Petrač dala prisegu, zamoljena je da istu preda djelatnici Gradskog ureda za mjesnu samoupravu.

Ad. 2.  Regulacija prometa kod KBC Sestara Milosrdnica

Predsjednik otvara raspravu te napominje da je na prostoru oko KBC Sestara Milosrdnica veliki problem s nepravilno parkiranim vozilima, te da je to za očekivati obzirom da bolnica nema dovoljno parkirnih mjesta.
Branko Kasalo informira da postoji projekat za izgradnju kružnog toka i rješenje prometne problematika te da se čeka skora realizacija, obzirom da je isto obećano.
Nakon rasprave u kojoj su sudjelovali svi vijećnici,  jednoglasno donesen slijedeći:



Z A K LJ U Č A K 
o prijedlogu za dopunu prometnih znakova, 
KBC Sestara Milosrdnica


1. Vijeće Mjesnog odbora Jelenovac raspravljalo je o problemima koji nastaju zbog  nepravilno parkiranih vozila u Vinogradskoj ulici kod kružnog toka ispred KBC Sestara Milosrdnica. 

2. Vijeće traži HITNO postavljanje dopunske table „odvoz paukom“ na  prometni znak „zabrane parkiranja i zaustavljanja“ kod kružnog toka KBC Sestara Milosrdnica.

3. Vijeće traži HITNO angažiranje prometnog redara na relaciji od kružnog toka do kolnog ulaza u bolnicu.

4. Ovaj Zaključak dostavit će se u Gradski ured za mjesnu samoupravu na daljnje postupanje. 

Ad. 3.  Dom zdravlja Zagreb – Zapad, Vrtlarska 1A – potreba za obnovom

Predsjednik  otvara raspravu o objektu Doma zdravlja Zagreb – Zapad na adresi  Vrtlarska 1A koji je zatvoren nakon proglašenja pandemije Covida-19 prilikom čega su liječnici raspoređeni po bolnicama. 
Nakon rasprave u kojoj su sudjelovali svi vijećnici, jednoglasno donesen slijedeći:

Z A K LJ U Č A K
o prijedlogu za vraćanjem liječnika u Dom zdravlja Zagreb – Zapad, 
Vrtlarska 1A

1. Vijeće Mjesnog odbora Jelenovac raspravljalo je o prijedlogu za obnovom zgrade Doma zdravlja Zagreb-Zapad u Vrtlarskoj ulici 1A te vraćanje ambulanti liječnika opće prakse.

2. Traži se od ravnatelja Doma zdravlja Zagreb – Zapad, hitno i urgentno pokretanje postupka vraćanja ambulanti liječnika opće prakse u Vrtlarskoj ulici 1A.

3. Ovaj Zaključak dostaviš će se u Gradski ured za mjesnu samoupravu na daljnje postupanje.


Ad. 4.  Kanalizacija Vrtlarska – Vinogradske stube

Branko Kasalo pojašnjava problem izgradnje kanala odvodnje na dijelu ulica Vrtlarska – Vinogradske stube za kojeg postoji projekt.
Nakon rasprave u kojoj su sudjelovali svi vijećnici, jednoglasno donesen slijedeći:

Z A K LJ U Č A K

1. Vijeće Mjesnog odbora Jelenovac raspravljalo je o dugogodišnjem problemu neizgrađenosti odvodnog kanala Vrtlarska – Vinogradske stube.

2. Vijeće traži da se izvidi situacija i provjeri u kojoj je fazi izgradnja odvodnog kanala obzirom da postoji projekat za izgradnju iste.

3. Ovaj Zaključak dostavit će se u Gradski ured za mjesnu samoupravu na daljnje postupanje.



Ad. 5.  Pitanja, prijedlozi i obavijesti

Predsjednik daje informaciju s koordinacije.
Spomenuti su problemi zbog prostora koji nije na području MO Jelenovac, analiza Prioriteta KA, rasprava o ŠRC da se zatraži od nadležnih institucija vlasnički i posjedovni list zemljišta na kojem je bio izgorjeli objekt ŠRC, te se traži čišćenje slivnika i to posebno u ulicama Šercerova, Jelenovački potok i Korisnikova.
Darija Mažuran-Bučević traži troškovnik, ime izvođača radova na  zamjeni vanjskog okviru izloga prostora mjesne samouprave MO Jelenovac, Ilica 181 i tko je to  tražio.
[bookmark: _GoBack] 

Nakon kratkog razgovora predsjednik zatvara sjednicu.
Sjednica završila u 11:20 sati.


Zapisnik napisala:

Nevenka Antunović


KLASA: 026-02/21-002/1102
URBROJ: 251-06-11-304-21-2
Zagreb,  20. srpnja 2021.			



     Predsjednik
							        Vijeća MO Jelenovac
								
								    Ivo Zagorec v. r. 

